Diari Oficial de la Generalitat Valenciana


Sumari del DOGV 9747, del 18-12-2023 (2023/12806)

ORDRE 9/2023, de 27 de novembre, de la Conselleria d'Educació, Universitats i Ocupació, d'extinció de l'autorització per cessament d'activitats en el centre municipal d'FPA de Yátova.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   9747

Data del DOGV
:   18-12-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/12890


Data del document
:   27-11-2023

Organisme emissor
:   Conselleria d'Educació, Universitats i Ocupació

Tipus de document
:   Ordre

Descriptors 

:   * Conselleria d'Educació, Universitats i Ocupació
    * centre d'ensenyament

ORDRE 9/2023, de 27 de novembre, de la Conselleria d'Educació, Universitats i Ocupació, d'extinció de l'autorització per cessament d'activitats en el centre municipal d'FPA de Yátova. [2023/12234]  
Antecedents de fet   
 Primer. El centre municipal d'FPA de Yátova, amb codi 92154897, està autoritzat per la Resolució de 28 de març de 2006, del director general d'Ensenyament per la qual es transformen els programes municipals d'Educació Permanent d'Adults en centres docents, i s'autoritzen els programes formatius que impartiran aquests centres.   
  
 Segon. Segons el certificat de l'Ajuntament de Yátova, de data 6 de novembre de 2023, en sessió plenària de data 31 d'octubre de 2023 s'adopta l'acord per a «aprovar definitivament la supressió del servei d'Educació Permanent d'Adults i la clausura del centre públic de formació de persones adultes de Yátova (codi de centre 59215353)».   
   
  
A aquests antecedents de fet els són aplicables els següents,   
   
Fonaments de dret   
 Primer. L'òrgan competent per a dictar aquesta ordre és la Conselleria d'Educació, Universitats i Ocupació, segons l'article 4 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació.    
  
 Segon. Vist l'article 4 del Decret 207/2003, de 10 d'octubre, del Consell de la Generalitat, pel qual s'estableixen els requisits mínims dels centres docents de formació de persones adultes que impartisquen ensenyaments bàsics, que estableix que tant l'autorització d'obertura i funcionament com les modificacions i extinció de l'autorització dels centres privats específics de formació de persones adultes creats o autoritzats per a impartir la formació bàsica es regiran per les normes vigents d'aplicació als centres docents privats d'ensenyaments de règim general no universitaris.    
 La normativa aplicable als centres privats d'ensenyaments de règim general no universitaris és el Reial decret 332/1992, de 3 d'abril, sobre autoritzacions de centres docents privats, per a impartir ensenyaments de règim general no universitaris. En l'article 16.2 d'aquest decret s'estableix que l'extinció d'un centre docent podrà acordar-se a instàncies del titular del centre.   
   
Vist el certificat de l'acord plenari de l'Ajuntament de Yátova, correspon extingir l'autorització del seu centre municipal d'FPA.   
   
Vistos els antecedents de fet i considerats els fonaments de dret,   
  
  
ORDENE   
   
L'extinció de l'autorització en la totalitat dels seus ensenyaments, per cessament d'activitats, del centre docent privat següent:   
   
Codi del centre: 18037569.    
Denominació genèrica del centre: centre docent públic de Formació Bàsica de Persones Adultes.   
Denominació específica del centre: municipal de Yátova.    
Titularitat: Ajuntament de Yátova.   
Domicili: carrer Doctor Peset, 7.   
Localitat: Yátova (46794).    
Província: València.    
   
Aquesta ordre tindrà els seus efectes acadèmics a l'inici del curs escolar 2024-2025 i donarà lloc a les corresponents inscripcions de baixa en el Registre de centres docents de la Comunitat Valenciana.   
   
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquest acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:   
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar s de l'endemà de la notificació.   
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.   
   
Per a les persones interessades que no siguen objecte de notificació, els terminis començaran a comptar de l'endemà de la publicació en el Diari Oficial de la Generalitat Valenciana.   
  
València, 27 de novembre de 2023  
  
El conseller d'Educació, Universitats i Ocupació,  
JOSÉ ANTONIO ROVIRA JOVER